พรีเชียสทำสัญญาเช่ายาว38%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — พรีเชียสฯ ทำสัญญาเช่าเรือล่วงหน้า 4 ปี 38.33% สร้างรายได้ 
นายคูชรู คาลี วาเดีย กรรมการ บริษัท พรีเชียส ชิพปิ้ง (PSL) เปิดเผยว่า บริษัทได้ทำสัญญาเช่าเรือระยะยาวล่วงหน้า 4 ปี (ปี 25532556) เฉลี่ยคิดเป็น 38.33% ของความสามารถในการขนส่ง ซึ่งจะสร้างรายได้ให้บริษัทจำนวน 248 ล้านเหรียญสหรัฐ ประมาณ 8,184 ล้านบาท 
“บริษัทได้ผูกมัดอัตราค่าระวางด้วยการทำสัญญาระยะยาวในอัตราค่าระวางที่ดีเพื่อหลีกเลี่ยงความผันผวนรายวัน ซึ่งเป็นนโยบายที่ประสบความสำเร็จในช่วงเวลาสองสามปีที่ผ่านมา” 
ปัจจุบันดัชนี BDI ปรับตัวลงเกือบต่ำสุด และต่อมาได้ปรับตัวขึ้น ตลาดสร้างความสับสนที่ไม่เคยปรากฏมาก่อน จึงเป็นการดีที่จะรอดูสถานการณ์ความผันผวนนี้ ก่อนที่จะนำนโยบายดังกล่าวข้างต้นมาใช้ในอนาคต 
สำหรับแผนการปรับลดอายุกองเรือเพื่อทดแทนเรืออายุมาก โดยบริษัทได้ขายเรือเก่าไปแล้วจำนวน 21 ลำ และยังมีเรืออีก 4 ลำ ที่จะต้องขาย โดยคาดว่าจะเสร็จสิ้นภายในสิ้นไตรมาสแรกปี 2553 ซึ่งหากบริษัทดำเนินแผนการปรับลดอายุกองเรือได้สำเร็จ ก็มั่นใจเรื่องกำไรระยะยาวตลอดช่วงเวลา 2030 ปีต่อจากนี้ 
ด้านการปลดระวางเรือได้ชะลอตัวอย่างมากในปี 2552 โดยในไตรมาส 4 มีเรือถูกปลดระวาง 51 ลำ ขณะที่มีเรือใหม่เข้ามา 65 ลำ ส่งผลให้กองเรือเพิ่มขึ้นสุทธิจำนวน 14 ลำ สวนทางกับกองเรือโลกประเภทเดียวกับบริษัทได้ลดลง 2.9% โดยลดลงจาก 3,219 ลำ เมื่อเริ่มต้นปี เหลือ 3,126 ลำ ณ สิ้นปี 2552 ซึ่งหากตลาดค่าระวางยังอยู่ในช่วงตกต่ำและมีความผันผวน บริษัทคาดว่ากองเรือโลกในกลุ่มเดียวกับบริษัทจะลดลงประมาณ 35% ต่อปี ในช่วง 23 ปีต่อไป สิ่งนี้จะช่วยปรับความไม่สมดุลของอุปสงค์และอุปทานและให้ตลาดค่าระวางปัจจุบัน ปรับตัวสูงขึ้นในช่วง 2 ปีข้างหน้า
ทั้งนี้ ปัจจุบันบริษัทได้จัดหาวงเงินสินเชื่อ 500 ล้านเหรียญสหรัฐ จากผู้ให้กู้รายปัจจุบันและรายใหม่ เพื่อนำมาใช้สำหรับแผนการปรับลดอายุกองเรือ โดยจะไม่กระทบกับงบดุลหรือส่วนของผู้ถือหุ้นบริษัท ได้เริ่มแผนการทดแทนเรือเก่าโดยการซื้อเรือ “รจเรข นารี” และหากราคาของเรือประเภทเดียวกันจะอยู่ในระดับนี้หรือต่ำกว่านี้ บริษัทก็จะพิจารณาซื้อเรือเพิ่มอีก 24 ลำเข้ามาเสริมในกองเรือ 
สำหรับกรณีประเทศจีนประกาศชะลอการให้สินเชื่อนั้นบริษัทคงได้รับผลกระทบด้วย ในฐานะที่จีนยังคงมีอิทธิพลต่อตลาดขนส่งสินค้าแห้งเทกอง โดยเฉพาะการนำเข้าถ่านหิน